ธปท.ชี้ลดดอกเบี้ยเป็นเรื่องของกนง.
ผู้ว่าการ ธปท.ส่งสัญญาณการลดดอกเบี้ยหรือไม่ เป็นเรื่องของคณะบุคคล ที่ต้องดูให้สอดคล้องกับเศรษฐกิจ
31 ม.ค. 2556

ผู้ว่าการ ธปท.ส่งสัญญาณการลดดอกเบี้ยหรือไม่ เป็นเรื่องของคณะบุคคล ที่ต้องดูให้สอดคล้องกับเศรษฐกิจ
นายประสาร ไตรรัตน์วรกุล ผู้ว่าการ ธนาคารธนาคารแห่งประเทศ(ธปท.) กล่าวว่า  การพิจารณาดอกเบี้ยเป็นเรื่องของคณะกรรมการนโยบายการเงิน(กนง.) เป็นเรื่องของคณะบุคคลที่จะพิจารณากำหนดดอกเบี้ยให้สอดคล้องไปกับภาวะเศรษฐกิจ เพื่อการเติบโตอย่างยั่งยืนในระยะยาว ซึ่งการพิจารต้องดูภาวะเศรษฐกิจและข้อมูลใหม่ๆให้ครอบคลุม
“มีโอกาสจะลดดอกเบี้ยเพื่อดูแลเงินทุนไหลเข้าหรือไม่ มองว่าการดำเนินนโยบายการเงินก็คล้ายกับการดำเนินนโยบายด้านอื่นๆ ต้องดูปัจจัยต่างๆ หลายด้าน ส่วนจะให้น้ำหนักปัจจัยไหนมากเป็นพิเศษเป็นการตัดสินใจของคณะบุคคล ไม่ใช่ผู้ว่าแบงก์ชาติคนเดียว เพราะดอกเบี้ยเป็นตัวแปรเพื่อรักษาสมดุล ที่ตั้งใจสร้างเสถียรภาพระยะยาว ของระดับการเติบโตหรือวัตถุประสงค์อื่นๆ ต้องอาศัยภาคส่วนอื่นๆด้วย ซึ่งดอกเบี้ยของไทยเป็นตัวแปร ที่สะท้อนเศรษฐกิจไทย มากกว่าญี่ปุ่นและสหรัฐ ถามว่าเป็นไปได้หรือไม่ที่จะลดดอกเบี้ยลงนั้น มันเป็นไปได้ทั้งนั้น ขึ้นอยู่กับข้อมูลที่มาประเมินว่ามีจุดอ่อนอะไร เพื่อประคองเศรษฐกิจให้เติบโตมีคุณภาพ” นายประสารกล่าว